10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 23 της 21 Δεκ. 1964/15 Ιαν. 1965 (ΦΕΚ Α΄  7) Περί τροποποιήσεως και συμπληρώσεως διατάξεών τινων αφωρωσών εις το Ταμείον Υγείας Ταχ/κού Προσωπικού. Έχοντες υπ’ όψιν: 1) τας διατάξεις του άρθρ. 1 παρ. 2 εδάφ. 2 του Α.Ν. 1027/1946 «περί Οργανώσεως της κοινωνικής προνοίας του Προσωπικού Τ.Τ.Τ. κλπ.», τας διατάξεις της παρ. 5 του άρθρ. 85 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων», 2) τας διατάξεις της παρ. 2 του άρθρ. 12 του Ν.Δ. 3397/1955, εν συνδυασμώ προς τας διατάξεις του άρθρ. 7 παρ. 3 του Νόμ. 501/1947, 3) την υπ’ αριθ. 3277/24.2.64 απόφασιν του Υπουργού Συγκοινωνιών περί εξουσιοδοτήσεως του Υφυπουργού Συγκοινωνιών δι’ άσκησιν αρμοδιοτήτων και 4) την υπ’ αριθ. 689/1964 γνωμοδότησιν του Συμβουλίου Επικρατείας, προτάσει των επί των Οικονομικών και Συγκοινωνιών Ημετέρων Υπουργών, απεφασίσαμεν και διατάσσομεν: Άρθρ.1.-1.Τα κατά την παρ. 2 του άρθρου μόνου του υπ’ αριθ. 400 από 11 Ιουν. 1960 Β.Δ/τος «περί τροποποιήσεως και συμπληρώσεως διατάξεών τινων αφορωσών το Ταμείον Υγείας Ταχυδρομικού Προσωπικού προαιρετικώς ασφαλιζόμενα εις το Ταμείον Υγείας Ταχ. Προσωπικού προστατευόμενα μέλη των εν ενεργεία Ταχ. Υπαλλήλων δικαιούνται της αυτής περιθάλψεως, ης δικαιούνται και οι λοιποί ησφαλισμένοι, εξαιρέσει της Νοσοκομειακής δια τας δαπάνας της οποίας επιβάλλεται συμμετοχή οριζομένη εις ποσοστόν 30%. 2.Εις την κατά την παρ. 3 του άρθρου μόνου του αυτού ως ανωτέρω Β.Δ/τος υποχρεωτικήν ασφάλισιν εις το Ταμείον Υγείας Ταχ. Προσωπικού των εν τη διατάξει ταύτη οριζομένων συνταξιούχων Ταχ. Υπαλλήλων υπάγονται εφεξής και αι σύζυγοι τούτων, έτι δε και αι συνταξιοδοτούμεναι εκ του Δημοσίου Ταμείου χήραι θανόντων ησφαλισμένων αι μη ασφαλισθείσαι εξ αμελείας ή υπαιτιότητος του θανόντος συζύγου των. Αι κατά την παρούσαν διάταξιν υποχρεωτικώς εις το Ταμείον Υγείας Ταχ. Προσωπικού ασφαλιζόμεναι δεν δικαιούνται περιθάλψεως υπό του Δημοσίου. 3.Μέλη οικογενείας ησφαλισμένων δικαιούμενα κατ’ αρχήν ασφαλίσεως (υποχρεωτικής ή προαιρετικής) αλλ’ εξαιρεθέντα ταύτης λόγω ασκήσεως ελευθερίου επαγγέλματος δύνανται να ασφαλισθούν προαιρετικώς εις το Ταμείον Υγείας Ταχ. Προσωπικού, εφόσον το ετήσιον εισόδημά των, κατά βεβαίωσιν της οικείας Οικονομικής Εφορίας, δεν υπερβαίνει τας 30.000 δραχμάς και εφ’ όσον δεν δικαιούνται περιθάλψεως, ανεξαρτήτως του είδους και της εκτάσεως ταύτης εκ του εις ον δύνανται να ασφαλισθούν λόγω του ασκουμένου επαγγέλματος ασφαλιστικού οργανισμού. Η τοιαύτη προαιρετική ασφάλισις συνεχίζεται, εφ’ όσον χρονικόν διάστημα εξακολουθούν συντρέχουσαι αι ως άνω προϋποθέσεις. 4.Σύζυγοι Ταχ. υπαλλήλων εν ενεργεία ή συνταξιούχων δικαιούμεναι συντάξεως εκ του Δημοσίου Ταμείου ασφαλίζονται, υπό την ιδιότητα αυτών ως προστατευομένων μελών οικογενείας ησφαλισμένων, εις το Ταμείον Υγείας Ταχ. Προσωπικού κατά τας περί τούτου ισχυούσας διατάξεις. Αι ούτω ασφαλιζόμεναι εις το Ταμείον Υγείας Ταχ. Προσωπικού δεν δικαιούνται υγειονομικής περιθάλψεως υπό του Δημοσίου. Άρθρ.2.-Η εις ειδικά εκπαιδευτήρια ασκουμένη αγωγή επί σκοπώ άρσεως των συνεπειών της αναπηρίας (ειδική εκπαίδευσις) των κωφαλάλων τέκνων ησφαλισμένων παρά του Ταμείου Υγείας Ταχ. Προσωπικού εμπίπτει εις την περίθαλψιν ην υποχρεούται να παρέχη το Ταμείον τούτο. Άρθρ.3.-(Αντικαθίσταται η προτελευταία παράγραφος άρθρ. 4 Β.Δ. της 31 Μαΐου/20 Ιουν. 1947, ανωτ. σελ. 101). Εις τους αυτούς επί των Οικονομικών και Συγκοινωνιών Υπουργούς ανατίθεμεν την δημοσίευσιν και εκτέλεσιν του παρόντος. 